સુરેન્દ્રનગર જિલ્લામાં ૨૩ હાઈસ્કૂલોમાં આચાર્યના ઈન્ટરવ્યુ કોલ ઉમેદવારોને મોકલવામાં આવ્યા હતા. જેમાં તા. ૦૭ જુલાઈ થી ૨૪ જુલાઈ દરમિયાન આ ભરતી પ્રક્રિયાની કાર્યવાહી થનાર હોવાથી હજારો વિદ્યાર્થીઓને ઓગષ્ટ માસમાં નવા આચાર્યો મળી જશે. આથી સુરેન્દ્રનગર જિલ્લાની હાઈસ્કૂલોમાં શિક્ષણની ગુણવત્તા સુધારવા માટે આચાર્યો કામગીરીમાં જોડાઈ જશે તેવી આશા બંધાઈ હતી. પરંતુ આચાર્યોના ઈન્ટરવ્યુની કાર્યવાહી સ્થગિત રાખવાનો આદેશ થતા શિક્ષણ ક્ષેત્રે દોડધામ મચી છે. આ ઉપરાંત હાઈસ્કૂલોમાં ધોરણ ૮ થી ૧૨ના હજારો વિદ્યાર્થીઓનું શિક્ષણ કથળવાનો ભય ઉભો થયો હતો.